Firth o Forth

The Firth o Forth () is the estuarie or firth o Scotland's River Forth, whaur it flowes intil the German Sie. Til the north ligs the coontie/coonsil area o Fife an til the sooth ligs the Fawkirk, Ceety o Edinburgh, Wast Lowden an East Lowden coonsil areas. 

Mukkil touns an ceities on or naur the shore include Kirkcaldy, Fawkirk, Stirlin, Musselburgh, Alloa, Grangemooth, Buckhyn, Inverkeithin, Bo’ness, Queensferrie, North Barwick an the Scots heidtoun, Edinburgh.

As weil as touns an ceities, thar ar monie industrial steids on its shore. Thir includes the petrochemical plaunt at Grangemooth, the commersial docks at Leith, umwhyl aylrig biggin yairds at Methil, the ship-brekin faseilitie at Inverkeithin an the naval dockyaird at Rosyth.

The Forth Road Brig, Forth Railwey Brig an Kincardine Brig cairrie traffec athort the Firth. The Clackmannanshire Brig, neist the Kincardine Brig, apen’d in 2008.BBC news report, 1 October 2008

Geologicalie, the Firth o Forth is a fjord, shapit bi the Forth glacier in the last ice eild. The river is tydal as ferr inland as Stirlin, but the mairch atwein the river an firth is forordnar held ti be at Kincardine Brig. The inner Firth (atwein the Kincardine an Forth brigs), haes lost aboot hauf o its foreshore (intertydal aurie) as an affcum o land bein reclaim'd. This wis pairtlie for fermin, but maistlie for industrie an the mukkil ess lagouns biggit ti stell the spoil frae the coal fyr'd Longannet Pouer Station.

The Firth is important for naitur hainin an a Steid o Special Scientific Interest. The Firth o Forth Ilands Special Protection Aurie is host ti ower 90,000 breedin siebirds ilka yeir. Thar is a bird watchhouss on the Isle o May.

Ilands o the Forth
Iland Name meinin an springheid Aurie (ha)Estimate frae Ordnance Survey cairts unless kyth'd itherweys. Heichest pyntOrdnance Survey Last biddenAllowae Inchfrae the Gaelic innis (iland) an Alloa (a naurby toun) ~33<5 meterBauss Rockbelyk frae Gaelic bathais, meinin "foreheid"Haswell-Smith (2004) p. 495107 mCraigleithfrae Gaelic Creag Lìte meinin "rock o Leith"24 mCramondbelyk frae Brythonic Car Amond meinin "fort on the Almond River"Mac an Tàilleir (2003)28 mFitheraefrae the Auld Norse for "fether iland"Ryder, N.L. "Displacement of bone waste by  seagulls"  (pdf) Circaea: The Bulletin of the Association for Environmental Archaeology. 6 No. 2 (1990) University of York. p. 85. Retrieved 19 September 2010.20 m1970"Fidra". Gazetteer for Scotland. Retrieved 18 June 2008.Inchcoamfrae the Gaelic Innis Choluim meinin "Colum's iland"34 mInchgarviefrae the Gaelic Innis Garbhach meinin "roch iland"19 mInchkeithbelyk frae the Gaelic Innis Cheith or Innis Coit;Watson (1926) pp. 381-82"The Life of Saint Serf" cyberscotia.com. Retrieved 27 Dec 2010. the seicont pairt o whilk micht be frae the Brythonic "coed" meinin "wid"59 m1986Inchmickeriebelyk frae the Gaelic Innis nam Bhiocaire meinin "iland o the vicar" <514 mThe Lamm15 mIsle o Meybelyk frae the Gaelic Eilean Mhàigh meinin "iland o the plain"50 m1989Tullibody Inchfrae Gaelic innis (iland) an Tullibody (a naurby toun)<5 m

Referenses

Category:Geografie o Scotland